**2 Μαΐου 2017**

Προς: Ασφαλιστικές Εταιρίες

Κύριοι/ες,

**Θέμα: Προσφορά Ομαδικής Ασφάλειας Προσωπικών Ατυχημάτων**

Θα θέλαμε να σας ενημερώσουμε ότι ως Παγκύπρια Συνομοσπονδία Συνδέσμων Γονέων Δημόσιων και Κοινοτικών Νηπιαγωγείων ζητάμε προσφορές από ασφαλιστικές εταιρίες για την ομαδική ασφάλιση των παιδιών των νηπιαγωγείων μας με έναρξη την 1η Οκτωβρίου 2017 και με βάση τις πιο κάτω καλύψεις και όρους:

**Ωφελήματα ανά άτομο**

1. **Θάνατος από ατύχημα…………………………………………………….€5000**
2. **Μόνιμη Ολική Ανικανότητα από ατύχημα………………………€20000**
3. **Μόνιμη Μερική Ανικανότητα από ατύχημα……………………€20000**

**(Παρακαλούμε να προσκομιστεί ο πίνακας των ποσοστών)**

1. **Ιατρικά έξοδα από ατύχημα……………………………………………€5000**

**(συμπεριλαμβανομένων των φυσιοθεραπειών και χωρίς να περιορίζεται ο αριθμός τους)**

1. **Οδοντιατρικά έξοδα από ατύχημα…………………………………€1000**

**Γενικός όρος:** Οι πιο πάνω καλύψεις θα πρέπει να δοθούν δωρεάν **(** μόνογια τις ώρες σχολείου**)** από την ασφαλιστική εταιρία, για τα νεοεισερχόμενα παιδιά για την σχολική χρονιά 2017-18 από την ημέρα έναρξης της σχολικής χρονιάς μέχρι και τις 30/09/2017 που είναι η λήξη του συμβολαίου.

**Προϋποθέσεις αποδοχής**

1. 24ώρη κάλυψη-7 μέρες την εβδομάδα-Ολόχρονα
2. Ηλικίες παιδιών από 30 ημερών και άνω (αφορά ΣΚΕ και Βρεφοκομικούς Σταθμούς).
3. Σε κάποια σχολεία υπάρχουν παιδιά με ειδικά προβλήματα και ανάγκες

**(ειδική μονάδα)** και θα πρέπει να συμπεριληφθούν και αυτά στην κάλυψη.

1. Κάλυψη για 12 μήνες.
2. Οι αποζημιώσεις σε περίπτωση ατυχήματος θα πρέπει να γίνονται εντός **7 εργάσιμων ημερών** και θα πρέπει η επιταγή αποζημίωσης να δίνεται στη Διευθύντρια του κάθε σχολείου για να την παραδίδει στον γονέα.
3. Στο κάθε σχολείο θα πρέπει να παραδοθεί ξεχωριστό συμβόλαιο και να αναγράφει όλα τα παιδιά και μόνο του εκάστοτε σχολείου.
4. Η είσπραξη των ασφαλίστρων από κάθε σχολείο θα βαρύνει την ασφαλιστική εταιρία.
5. Δυνατότητα παραχώρησης κάρτας δικαιούχου σε κάθε ασφαλιζόμενο, θα ληφθεί σοβαρά υπόψη.

**Διευκρινήσεις απαιτήσεων:**

• Σε περίπτωση απαίτησης, η ασφαλιστική εταιρεία θα ζητάει να συμπληρωθεί ένα απλό έντυπο από τον γονέα / κηδεμόνα και να υπογραφή από τον ίδιο και από τη Διευθύντρια του σχολείου.

• Θα πρέπει να υποβληθούν στην ασφαλιστική εταιρία όλα τα απαραίτητα στοιχεία για το ατύχημα εντός 30 ημερών από την ημερομηνία του ατυχήματος.

• Θα πρέπει να προσκομιστούν στην ασφαλιστική εταιρία όλες οι πρωτότυπες αποδείξεις, καθώς επίσης σε ειδικές περιπτώσεις και μόνο σε μεγάλα περιστατικά κάποια επιπρόσθετα στοιχεία που θα ζητήσει η ασφαλιστική εταιρία από τον Ιατρό και όχι από το γονέα / κηδεμόνα.

**Αποδοχή Προσφοράς:**

* Θα ληφθούν υπόψη μόνο οι προσφορές που προσφέρουν τα πιο πάνω ωφελήματα.
* Η προσφορά θα πρέπει να παραδοθεί σε κλειστό φάκελο στην γραμματεία της Συνομοσπονδίας στην διεύθυνση *ΙΗ΄ Δημοτικό Σχολείο Άγιος Αντώνιος*, *Μισιαούλη και Καβάζογλου, Τ.Τ. 3012, Λεμεσός* και να αναγράφει **ΠΡΟΣΦΟΡΑ ΟΜΑΔΙΚΗΣ ΑΣΦΑΛΕΙΑΣ ΠΡΟΣΩΠΙΚΩΝ ΑΤΥΧΗΜΑΤΩΝ** μέχρι τις **19/05/2017** και να απευθύνεται στην Επιτροπή Ομαδικής Ασφάλισης της Παγκύπριας Συνομοσπονδίας Συνδέσμων Γονέων Δημόσιων και Κοινοτικών Νηπιαγωγείων.
* Στην κάθε προσφορά θα πρέπει να επισυνάπτονται ꞉
	1. Αντίγραφο συμβολαίου.
	2. Έντυπο απαιτήσεων με διευκρινήσεις το τι ζητά η ασφαλιστική σε περίπτωση ατυχήματος π.χ. ακτινογραφίες, αποδείξεις, κ.λ.π.
	3. Στην προσφορά ή σε άλλο υπογεγραμμένο έντυπο θα πρέπει να φαίνονται ξεκάθαρα εκτός από τις καλύψεις και όλοι οι άλλοι όροι αποδοχής.

Αν κάποιος από τους όρους αποδοχής δεν μπορεί να γίνει αποδεκτός παρακαλούμε όπως διευκρινιστεί έντονα το τι μπορεί να προσφέρετε εσείς αντί του όρου εκείνου.

**Σημαντική σημείωση:**

* Στην τιμή η ασφαλιστική θα πρέπει να αναγράψει εκτός από το ασφάλιστρο ανά παιδί και οποιαδήποτε επιπρόσθετα έξοδα π.χ. Δικαιώματα συμβολαίων που μπορεί να υπάρχουν.
* Η Συνομοσπονδία δεν είναι υποχρεωμένη να επιλέξει την πιο χαμηλή σε τιμή προσφορά.

Για οποιαδήποτε επιπρόσθετη πληροφορία ή διευκρίνιση μην διστάσετε να επικοινωνήσετε μαζί μας στο τηλέφωνο 25-578822.

 Με εκτίμηση

Απόστολος Ψαράς Γιάννος Ιωάννου

Πρόεδρος Γραμματέας